La biblioteca ofereix activitats infantils a l'estiu per promoure la lectura entre els més petits
La Biblioteca Pública de Girona Carles Rahola ha preparat una programació d'activitats per a tota la família durant els mesos d'estiu que inclou nou propostes dirigides a un públic infantil i familiar.
Dins d'aquestes iniciatives destaca el Cicle de cinema familiar "El kinosaure ambulant", dividida en tres sessions (11, 18 i 23 de juliol) que combinen les projeccions de films curts i de dinàmiques participatives en les quals es posa en joc la imaginació i l'espontaneïtat dels infants a l'hora d'interpretar les imatges i les narracions audiovisuals.
A més, si us agrada el món de l'espai, investigar-lo, solucionar problemes divertits, ser creatiu i no us fa ni por ni mandra llegir, us proposem celebrar amb nosaltres el 50è aniversari de l'arribada de l'home a la Lluna.
Infants i adults poden obtenir a la biblioteca un quadern d'entreteniments sobre aquesta temàtica que podran completar fins al 9 de setembre.
Un cop resoltes totes les activitats proposades entraran en el sorteig d'un premi.
L'oferta d'activitats infantils s'enllestirà amb altres tallers que trobareu a continuació:
*Cal inscripció prèvia a totes les activitats a la biblioteca, per telèfon al 972202252 o per correu electrònic [EMAIL]
Dilluns, 1 de juliol a les 11 h
Els infants potenciaran el sentit de la vitalitat i la importància dels colors on la pintura n'és la protagonista.
Descobriran nous materials i textures i els més menuts podran explorar l'artista que porten a dins.
Dimarts, 9 de juliol a les 11 h
Passarem una estona jugant a fer postures, aprenent a respirar i cantant i ballant meditacions.
D'aquesta manera coneixem el nostre cos, les nostres emocions i aprenem a gestionar-les amb amor i respecte.
El vincle amb un mateix i amb qui ens acompanya durant el camí del ioga és bonic i per sempre.
Només cal que vinguis amb roba còmoda, cor obert i ganes de gaudir.
Dirigit a: infants amb les seves famílies
Dimecres, 10 de juliol a les 11.30 h
Fent servir taps de plàstic es poden descobrir grans coses: els colors, les formes, els números, les lletres, els animals, etc. Amb aquesta activitat els infants reproduiran diferents seqüències amb el material proposat.
L'activitat està pensada per potenciar l'aprenentatge de forma lúdica, treballar la psicomotricitat i fomentar el reciclat.
Dilluns, 15 de juliol a les 11.30 h
La sessió mensual de conte + taller arriba amb un viatge a través del temps i amb la companyia dels animals de l'era Mesozoica.
Ens acompanyaran els dinosaures que en seran els protagonistes i potser rebrem la visita d'algun d'ells.
Acabarem la sessió amb una activitat creativa.
Dimecres, 17 de juliol a les 11.30 h
Dinolandia: aprenem sobre els dinosaures
Els dinosaures són rèptils de l'era Mesozoica que van viure a la Terra fa milions d'anys.
Aquests animals són fantàstics.
N'hi ha de molts tipus, mides, formes i característiques diferents.
La setmana dels dinosaures ja ha començat i t'oferim un dossier perquè puguis completar-lo i aprendre sobre ells d'una manera molt divertida.
Dirigit a: infants de 2 a 7 anys
Dilluns, 22 de juliol a les 11.30 h
A càrrec de: El Taller del Barri
Dilluns, 29 de juliol a les 11.30 h
L'estiu ja ha arribat i amb ell la calor!
El sol escalfa de valent i convé refrescar-nos, però què hi podem fer?
T'oferim un viatge al fons del mar descobrint un munt d'animals.
Després dels contes recrearem un dels animals que ens han visitat de manera molt creativa.